Cesarhanmun/geonobi-data huggingface dataset:
地名: 石城 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 石城 (忠清道, 縣（監）)
年: 1598.0

○正言權縉
              
                【大司諫鄭光績、司諫宋馹、正言文弘道。】
              來啓曰: "臣等將白士霖不可不誅之狀, 論列累日, 而聖批尙靳一兪, 臣等竊惑焉。 士霖旣爲黃石城將, 與郭䞭等同守城, 則當終始協力, 死生共之。 及至城陷, 自士霖始, 而滿城士民, 幾盡魚肉。 獨其老母、稚子及部下金海之民, 無一死傷者, 其間情狀, 實爲叵測。 雖謂之賣城媚賊, 以祈苟活, 不爲誣也。 猶逭刑章, 得保首領, 南中士論, 莫不憤惋, 至有欲噉其肉者。 此而不誅, 則國無刑政, 將無以一日爲國矣。 豈可以日月之已久, 而置而不論乎? 請勿留難, 亟命依軍律處斷, 以快物情。 天下之惡一也, 苟有血氣含生者, 孰不欲食其肉而寢其皮乎? 有惡不討, 有罪不誅, 大義滅絶, 亂賊接踵, 將至於國非其國矣。 罪人黃赫, 本以狂妄悖戾之人, 夤緣攀附, 側迹朝班, 已爲淸朝之羞辱, 而壬辰之變, 與其父廷彧, 被執於倭奴, 屈膝讎庭, 甘心苟活, 稱殿下於秀吉, 不稱臣於吾君。 罪惡貫盈, 擢髮難赦, 而只從輕典, 薄示流竄, 至今容息於覆載之間, 司寇之失刑甚矣。 豈可曲庇容護, 使之偃仰於田里間乎? 神人齊憤, 公論益激, 而昨蒙聖敎, 以旣經大赦爲言, 臣等竊惑焉。 關係國家之罪, 皆在不原之列, 而叛君降虜之賊, 豈有蒙宥之理乎? 大義至嚴, 王法難撓。 請勿留難, 亟收成命。" 答曰: "已諭不允。"
地名: 石城 (忠清道, 縣（監）)
年: 1599.0

○慶尙左兵使金應瑞馳啓曰: "興陽出身金慶立等十名, 自倭中偸得小船, 來泊(長耆)
                  〔長鬐〕
                
              境。 訪問賊情, 則前年七月關白死後, 秘不發喪, 諸將聞奇, 撤兵而還。 還時對馬島
              倭奴, 恐被焚掠, 遠避僻島, 俟過乃還。 本島男丁不過五六百, 飢荒太甚, 將不聊生。 又恐天兵直擣, 修築山城, 晝夜不暇。 倭將等皆聚關白所在之處, 欲奪其位, 新關白曰: ‘我年少無能, 豈能爭位? 爾等欲之, 我當自退。’ 泗川留駐倭將沈安頓吾,
                【卽石蔓子也。】
              乃蕯摩州强悍之兵, 與關白一度交鋒, 死傷各數百, 未決雌雄而退。 諸倭將, 四面皆築石城, 以爲久住之計, 日以調集材木, 前日質送子女, 盡爲還出。 早晩有奪位之變, 則竹島及泗川
              倭將當代立云。 且對馬島及郞古耶
              倭將上書, 請與朝鮮, 更爲修好, 關白堅執不許云云。 大槪對馬島形勢, 軍兵甚少, 饑饉又甚, 此時往擊, 少無拒戰之理, 他島倭兵, 必不來援, 進攻不難。 此意通于天將, 協力進攻, 以雪萬一之憤。"
地名: 石城 (忠清道, 縣（監）)
年: 1604.0

○黃海道監司鄭賜湖啓: "海州, 政在西海之濱, 東西有廣野, 戰場平衍, 騎兵之用, 可售其力。 運粟引兵, 水陸俱通。 加之以石城高堅, 濠柵重深, 形勢之壯, 甲於東土。 城表裏閭閻參錯, 猝遇緩急之變, 數千兵丁, 一鼓可集, 軍器亦州軍器, 兵營軍器監, 皆在城庫, 輳合應敵, 不至略小, 而所欠者, 儲胥一事, 頓無一日之資。 執此言之, 人和難望, 地利難恃。 無經尺死守之勢, 極爲疎漏。 本州今年田稅米、太數些少。 此穀, 是乃留峙州倉, 以備萬一之憂。 非但本州田稅, 傍近官田穀及寺奴婢身貢、闕軍價布, 幷爲推移作米, 漸次收儲, 設今日保障之策事牒呈。 本州城子, 臣亦詳細巡審, 則(聚)
                〔最〕
              爲(冤)
                〔完〕
              固。 設遇不幸, 可以據而爲守。"
地名: 石城 (忠清道, 縣（監）)
年: 1609.0

○傳曰: "頃見咸鏡監兵使馳啓之辭, 虜情所在, 極爲叵測。 安知犬豖胸中已蓄睥睨之志, 而先爲嘗試之計, 乍往乍來, 恐喝而窺覘也? 在我防備之策, 宜無所不至。 遠斥候, 謹烽燧, 愼簡諜, 明紀律, 此乃兵家之所當先講者, 不此之防, 則雖石城湯池, 盡歸文具矣。 廟堂諸臣勿狃於邊上無警, 而憚
              殫心於克詰戎兵。 守令、邊將之庸劣不合者, 一一澄汰, 添兵峙糧之策, 多般規畫。 至於緊關邊報, 便卽會議覆啓馳諭, 俾無後時失機之患。 古人有言: ‘徵兵備萬, 不如召募數千。’ 邊臣雖每請京砲手入防之添數, 而輦下親兵勢不可征塞上。 本道內奴、公私賤旣許以簽丁調用, 則其中健兒, 豈無精銳出入者乎? 以此操鍊, 各取其長技而用適其方, 則何城不守, 何敵不克? 將此事意, 另爲商確, 明諭監兵使處, 使之盡心體行(事, 言于備邊司。)"
地名: 石城 (忠清道, 縣（監）)
年: 1624.0

○參將徐孤臣見昌城府使金時若曰: "游擊朱尙元差人, 自虜中來言: ‘夷兵三萬、漢兵四萬, 屯駐盖州、海州、遼陽、瀋陽、鐵嶺之間, 南北四百里、東西二百里, 漢人內耕, 夷人外衛, 賄結西達, 以窺山海關, 而宣、鐵、義州兵馬爲遼陽後患, 與朝鮮沿江城堡, 勢不可竝立。 待江凍氷堅, 奴酋已定東犯之計, 自十二月初十日, 至明年正月二十日, 共四十日則十分嚴防云。’ 又言: ‘毛將差一枝兵, 由寬奠、靉陽、孤山, 以逼遼陽, 又差一枝兵, 由鳳凰城、高嶺以逼海州, 又檄差石城島兵, 以逼盖州, 四路進兵, 分散奴勢, 使不得東犯云。’ 平安兵使鄭忠信, 馳啓以聞。"
地名: 石城 (忠清道, 縣（監）)
年: 1626.0

○上晝講《孟子》于資政殿月廊。 講訖, 上問于特進官張晩曰: "毛將情形之敗露久矣, 而近以西來狀啓, 人情尤疑懼。 未知卿之所見, 則禍發遲速, 當如何?" 晩曰: "臣意彼無速發之理。 虜雖强請, 毛不速發矣。 毛將在此, 則享公侯之樂, 投奴則爲一俘虜, 必不及李永芳矣。 如賊亦必知文龍之軍不可用, 豈汲汲於文龍乎? 只慮在此, 則或爲後患, 故毛若投降, 想必受之, 而必不優待矣。" 上曰: "予意亦以爲, 似無緊急事, 而群情皆以爲懼, 何以若是乎?" 晩曰: "兵事雖未可知, 以事勢言之, 則奴賊豈聽毛言, 而又以我國爲一敵乎? 不久當有帳下之變矣。" 上曰: "毛若求糧, 則其可輒給之乎?" 晩曰: "彼以中原將官, 告急於我, 不可不給矣。" 上曰: "群議皆欲置兵於昌、朔間, 此事何如?" 晩曰: "柳珩在時, 內築石城, 外築土城, 而大槪形勢, 外高內陷, 故不合於築城矣。 然昌城孤絶, 不幸被圍, 則更無蚍蜉之援。 置兵朔州之議, 蓋爲此也。 但須得三四千軍兵然後, 乃可以濟。" 上曰: "三四千軍兵旣難, 而其食亦難矣。" 上又曰: "凡事, 卿須鎭定, 俾勿妄動可矣。" 崔鳴吉曰: "外議皆以爲, 在我之道, 不可坐視天朝反臣, 而不擊也。 此似太急, 而若送體察使, 觀變於西方則可矣。 張晩之言, 不可恃也。 适變時, 臣聞其有反形, 密言於張晩, 則晩云: ‘豈有是理?’ 終不預備, 以致蒼黃之變。 今者易承恩、徐孤臣等, 言毛之反形已具。 須盡在我之道, 待變可也。" 晩曰: "鳴吉之言是矣。 莫如預備也。" 上曰: "西方似先驚動, 何以鎭定乎?" 晩曰: "無變則自然鎭定矣。 上年, 邊臣以不入防軍爲憂, 及臣往還之後, 頗爲鎭定。 今者臣亦欲入往關西, 與尹暄相議處置。 但深冬則病生, 廚傳亦有弊, 以此爲慮耳。" 上曰: "予意亦欲一番往還, 何必至日寒乎?" 晩曰: "臣欲於今月念後, 卽爲發行矣。" 晩與鳴吉, 又陳號牌御史, 不可不速遣之意。 知事李廷龜曰: "拜園時, 道途頗遠, 一日之內, 勢難往還。 待明春爲之可矣。" 上曰: "發引時, 旣未得隨往, 情理不得不往矣。" 晩又請南漢山城城役時, 僧軍不赴役者, 徵捧軍糧, 上曰: "城役未畢, 則役之可也, 役完之後, 又賣度牒, 如徵闕之爲, 則豈國家本意乎?"
地名: 石城 (忠清道, 縣（監）)
年: 1722.0

○忠淸道
              石城縣囚推御寶僞造罪人權盡性, 同推施刑之際, 稱以欲爲告變云, 而石城縣及監營, 俱書納小紙, 故監司李宜晩, 馳啓以聞, 而使將校押送盡性, 所納兩小紙, 竝爲封進。 政院拆見其兩紙, 則石城縣所納者有曰: "矣身陷於此獄, 實由於逆謀不從之致。 凶人作黨設謀時, 嫌於獄中告變之名, 知賊情不告, 則禍在罔極, 而身爲不忠之臣。 密付廟堂, 俾無知情擧事之患。" 監營所納者有曰: "凶人書簡二張, 名錄一張, 囚懷德獄時, 刑房朴必明及衙奴奪去。 分付嚴囚, 使無逃躱之患" 云。 還爲堅封入啓, 而請出付盡性於禁府, 傳曰: "知道。" 時, 夜深, 闕門已下鑰, 招當直都事於闕外, 分付囚盡性於禁府。 又啓曰: "上變人權盡性, 卽當設鞫, 而前日鞫廳, 尙不撤罷。 請移送鞫廳, 而今已夜深, 禁府堂上待明朝牌招, 以爲鞫問之地。" 傳曰: "允。" 盡性, 權尙夏、尙洊之從孫也。 其父燮, 虛妄悖惡, 憑恃勢力, 多行不義。 父子同惡, 僞造御寶, 事覺被囚, 越獄亡命, 任意行止, 而人莫敢誰何。 韓祉嘗按湖西, 還囚嚴治, 必欲致之法, 爲其陰中去職。 至是兇黨敗, 監司李宜晩, 又嚴加推訊, 渠自知不免, 乃有此上變。 人皆知其出於時月緩死之計矣。
地名: 石城 (忠清道, 縣（監）)
年: 1786.0

○判下輦路之上言一百五十餘度。 長湍人邵泰碩上言: "自謂系出康節, 而大明左統府邵英
              
                【《明史》作榮。】
              後孫也, 乞免軍籍。 判曰: "無論康節後孫, 統府後孫, 豈可侵徵。 分付道臣。" 全羅道進士李敬緝等上言: "故縣監梁子澂, 卽己卯名賢山甫之子。 受業於先正臣金麟厚, 麟厚大奇之, 以女妻之。 遂專意學問, 造詣日深, 爲先正臣李滉、李珥、成渾諸人所推許, 而鄕人以孝聞于朝, 拜居昌、石城兩邑宰。 其後先正臣宋時烈, 撰狀稱揚, 而尙闕俎豆之享。 若於麟厚之祠, 以此配食, 何異考亭之勉齋乎?" 下禮曹, 禮曹言: "粤自肅朝丁丑, 湖南章甫, 請以子澂, 配食於筆巖書院, 而迄今未施者, 已是士林之抑鬱。 請上裁。" 敎曰: "以先正之女壻, 接先正之嫡傳, 又出入諸先正之門, 許令配食, 義無不可。 況於先正家, 纔親撰祭文賜祭, 又命錄後。 此時此擧, 事不偶然。 許之。" 又啓言: "抱川人鄭淳上言, 其先祖贈吏曹判書希登, 請依持平金䃴例, 贈諡矣。 希登, 乙巳死直顚末, 昭載國乘, 則宜在太常議諡之列。" 下吏曹。 吏曹啓: "希登實蹟, 旣在國史, 且有同時, 死直人金䃴賜諡之例。 況今舊申重回, 士林增傷, 特許賜諡, 恐合褒忠之方。" 敎曰: "議大臣。" 旋竝賜諡。 吏曹又啓言: "知禮人李遂泰上言, 其先祖淑琦, 請蒙節惠之典矣。 淑琦, 官戶曹判書, 錄一等勳, 在法當易名。 雖過百年, 不宜終靳。 請下弘文館。 尙州人李國培等上言, 本州忠烈祠配享人, 故忠臣金宗武, 卽副提學就文之子。 壬辰倭奴入寇, 宗武以沙斤察訪, 隷李鎰軍中, 軍敗, 宗武與尙州判官權吉竝死之。 事在《懲毖錄》中, 業已旌閭, 請蒙貤贈云矣。 多士陳請, 公議可見, 請依施。" 允之。 又啓言: "楊州人李海普上言, 其先祖忠肅公
              李尙吉, 立慬江都。 請依金尙容、宋時榮等例, 竝蒙不祧之典矣。 尙吉死義, 昭載國乘, 一體不祧, 無所不可, 勳臣外不祧, 旣非國典。 請上裁。" 批曰: "宋時榮, 旣許不祧。 此無異同。 許施。"
地名: 石城 (忠清道, 縣（監）)
年: 1791.0

○癸卯/召見前忠淸道臣鄭存中, 詢問本道事宜, 存中陳道內之弊, 請修軍器、繕城池曰: "忠州介處湖、嶺, 宜修城堞, 而有難專責本邑。 令道臣, 割與還穀, 逐年改築, 如淸州之爲, 宜矣" 命廟堂稟處。 存中又曰: "石城內奴九口, 劃給扶餘
              道泉寺及定山
              定惠寺, 以補蹲柿進上, 而其名尙在於貢案, 因循疊徵, 合當査正。" 上曰: "蹲柿, 大如奕, 硬如石, 無所爲用, 而徒害於民, 而必有其初進獻之本意, 令道臣, 徧問諸寺以聞。" 存中又言: "均廳今年貿米, 若使當年上納, 則必將添其斗, 而改其色, 害歸於民, 姑許停免宜矣。" 可之。
地名: 庇仁 (忠清道, 縣（監）)
年: 1457.0

○領議政鄭麟趾等據巡察使朴薑、具致寬啓本議: "諸浦外藩籬, 諸鎭次藩籬也。 大抵欲密不欲踈, 密則有相掎角之勢, 踈則道路遙隔, 不及救援。 且所謂島夷長於水戰, 而短於騎戰, 我國長於騎戰, 而短於水戰。 臣等以爲倭奴慓悍輕死, 善用短兵, 若投隙登岸, 白刃相接, 則我之不捷, 什常八九, 前朝之季可鑑。 雲峯之戰, 不有我太祖之神武, 三道之民幾無孑遺。 所謂甘浦以北, 風浪險惡, 賊船來往勢難者。 臣等以爲前朝之季, 倭賊侵至咸興, 賊勢甚熾, 不有我太祖之神武, 咸吉之民亦無孑遺。 開國以後列聖相承, 廣詢群策, 龍驤駕海, 虎旅屯陸, 然後倭寇寢息, 耕耘竝海, 是雖聖化能服其心, 亦由藩籬牢固, 賊不敢窺覘耳。 今撤甘浦以北船軍, 則江原、咸吉之船軍, 皆當革除, 是自撤其藩籬也而可乎哉? 己亥庇仁之戰, 縣監宋虎生帥兵守城, 賊圍之甚急, 藍浦兵馬使吳益生竪旗于北, 舒川郡事金閏吹角于東, 救兵四至然後賊懼乃退, 是亦邊郡密比之明驗也。 盈德、淸河、延日、機張、鎭海、務安、興德、藍浦等地, 沿海防禦最緊之邑, 城郭館舍已備, 非一二年之經營。 丑山、漆浦、包伊、開雲、海雲、知世、助羅、所可、沙月串、突山、築頭、高巒、大津、唐津等浦, 或以退排或以密比爲可革, 然舟船非匏繫之物, 若有賊變, 或合或離, 出入救援。 況賊來無定處, 且排設已久, 倭賊悉知, 六十年間別無見敗之處。 今不宜無事而更改成規, 然非臣等之所洞見。 乞令曾經諸道觀察使、都節制使、處置使者熟議。 一, 兩界則防禦最緊, 道里遙隔, 軍官率多厭憚不赴, 不得已差遣朝官爲都鎭撫, 其餘軍官亦用京軍士。 若下三道, 則與兩界體勢不同, 今若稱都鎭撫差定, 非惟騶從供億之弊, 必將(寅)
                〔夤〕
              緣僥倖以爲媒進之階, 無益而有害。 又其餘軍官, 皆以下番京軍士帶行, 計日給到, 則人人希望仕到, 爭先趨附。 或以族親, 或以舊知阿私, 帶率軍官, 任意閑遊, 甚者或常在家, 虛錄仕到, 詐僞日滋, 及其番上, 奪人都目, 互爭是非, 訟端蜂起。 不特此也。 侍衛禁兵, 輕與方鎭將帥, 於大體何如? 況今下番軍士, 皆籍名諸翼, 使不得任意出入, 如有邊警, 皆令徵聚應變, 何必口傳然後乃爲緩急之用乎? 臣等以爲姑仍舊, 擇閑散人有武才者率行。 一, 兩界防禦最緊, 欲戍卒之多, 設立充補之法, 而實授甲士者, 亦不番上, 但赴防而已。 我朝侍衛禁兵來自三道者, 不啻什九, 若兵曹不更試, 只以仕到矢數, 相考授職, 則臣等恐猥劣無用之輩, 冒濫得授, 而禁兵終至於不精矣。 一, 本朝昇平日久, 生齒日繁, 土地有限, 居民濱海。 今若刷出安眠串居民, 則彼之棄舊徙新之苦, 姑置勿論, 以六百餘口之人, 將居之何地? 況他道沿海居民, 不得盡皆刷出, 則何獨患於安眠之居民乎? 臣等以爲此地牧場已居半, 南有處置使助兒梁助戰之所, 北有都萬戶及泰安節制使防禦, 海岸又無船泊處, 倭寇亦不得卒入爲寇。 其居民宜令仍舊, 其無松木山麓許民耕種, 其松木茂盛處嚴加禁伐, 毋得作田, 庶幾官民兩便。" 右贊成申叔舟議: "沿邊諸浦猥多, 兵分力弱, 其勢終須革不緊以補緊處。 今巡察使等, 已親審其形勢, 必不太遠。 況雖曰革之, 實移泊他浦耳, 船與軍無損, 而又無遷徙更建之勞矣。 但盈德、興海新鎭之軍, 不宜以水軍充立, 其水軍悉分屬他浦, 更以陸軍充給。 沿邊有城郭縣邑殘弊者, 以內地縣邑割補置鎭。 三道都節制使、處置使, 今已各置首領官、都鎭撫, 但邊將等軍官, 率多無賴之徒, 如吏典去官者, 侵漁軍戶爲弊不貲。 且於防禦無益, 悉依兩界例, 以下番軍士中有武才者率行, 其給則下三道與兩界苦歇不同, 量減仕到, 鎭則都節制使, 浦則處置使, 無時檢擧。 忠淸道沿邊之地, 無造船材木, 但安眠串耳。 今新入之人, 必有舊居之地, 雖刷出無新徒之苦。 依啓本施行。" 啓下兵曹, 兵曹啓: "第一條, 丑山浦、包伊浦、漆浦革罷, 船軍移屬興海鎭事, 則丑山浦船軍等, 皆居寧海府以上諸邑, 與海鎭隔遠, 不可移定, 宜屬寧海鎭。 但防禦最緊水軍, 不可盡屬於鎭。 今革罷包伊浦、開雲浦、海雲浦船軍共一千五百二名內, 富山浦、鹽浦、加乙望浦各四百名, 多大浦二百名、西生浦一百名, 量其所居遠近移屬。 且漆浦雖不可泊大船, 船小則可以泊立, 況今興海雖新置鎭, 無軍以戍, 則漆浦不可遽革, 改作小船, 仍舊防禦, 興海鎭軍, 則用傍近閑良人, 漸次充定。 第二條, 諸道都節制使, 兼差判府事事, 則軍民重事, 不可一人兼掌, 仍舊施行。 第十二條, 都節制使、處置使、都鎭撫差定事, 則以軍官爲都鎭撫, 似爲輕易, 選諳鍊朝官差首領官。 且諸營鎭邊將帶去軍官, 率用典吏去官無賴之徒, 甚爲不可。 請依啓本, 於下番京軍士中, 令擇有武才可用者, 自擧口傳率行, 仕到之數, 半兩界赴防者。 第十五條, 沿邊諸鎭, 試充補甲士事, 則下三道甲士, 乃番上侍衛禁軍, 事體與兩界異, 不可以外方所試便許除職, 仍舊爲可。 若沿邊諸邑幷合作鎭事, 委觀察使審定, 啓聞後擬議施行, 餘如所啓。" 從之。
地名: 庇仁 (忠清道, 縣（監）)
年: 1458.0

○司憲府啓: "庇仁縣監崔性老奸公州官婢銀非, 置諸衙內, 承差出入時, 公然帶行, 荒淫無忌。 請勿論赦前, 罷黜戒後。" 從之。
地名: 庇仁 (忠清道, 縣（監）)
年: 1470.0

○咸陽郡守朴壽彌、安岳郡守許峻、庇仁縣監金嗣成辭。 大王大妃御崇文堂, 引見謂曰: "近日陳言者, 論弊事甚多, 今但擧其尤者言之。 貢物獐皮, 責出民間; 官家養蠶摘桑 時, 民田踏損, 各年蠲減, 逋負督徵; 侵民漆木, 官不培養, 責納民戶; 學校, 守令、敎官慢不致意, 令學徒廢業; 選上奴抄定時, 守令專委吏手等事。 宜自省念, 以無負委任之意。" 承旨, 將此六事及凡有弊事, 作事目以授。 都承旨李克增草事目以啓: "一, 諸邑守令常時獵獲、獐鹿必多, 其皮足以充貢物, 不必責出民間。 今貢進皮物, 悉徵民間, 其官家所獲, 以爲私用, 甚未便。 一, 諸邑桑木, 專不培養, 養蠶時, 或抄定摘桑軍, 或徵納民家, 踏損田穀, 蠶若不成, 斂於民戶, 買絲上納, 其弊多端。 一, 各年蠲減還上文簿, 守令等不明白施行, 致令濫徵, 民不被實惠。 一, 諸邑奴婢選上抄定及收貢時, 守令不親自檢覈, 委諸執吏, 貧殘之戶, 不能賂遺, 則定選上, 或徵貢, 富實之戶, 行賂得免, 其弊不貲。 一, 漆木, 國用最緊, 守令用心培養, 則不必採於民間, 今專不培養, 責納民間, 甚不可。 一, 諸邑校生, 守令不用心勸勵, 敎官又不勤訓誨, 因此無一人專業, 而敎官, 則日與守令遊宴, 甚非委任之意。 一, 一邑之內, 有內需司奴婢、大君ㆍ諸君奴婢、宰相奴婢, 而常例徭賦, 悉加於無勢平民, 民之受苦以此, 守令所宜省念。 一, 古人云: ‘刻木爲吏, 期不對。’ 此疾吏之甚也。 人吏承差, 出入民間, 則其侵漁多端, 民不能堪。 守令有令民之事, 則當差其面監考、勸農、里正等, 不必遣吏。" 傳曰: "宜添錄 ‘獄囚速決毋留滯’ 一條。"
地名: 庇仁 (忠清道, 縣（監）)
年: 1513.0

○命旌庇仁居仁壽府婢春非門。 其父得惡疾幾死, 自斷手指, 和羹而供, 病卽愈。
地名: 庇仁 (忠清道, 縣（監）)
年: 1524.0

○刑曹啓曰: "庇仁訟者私奴貴宗, 凌罵其倅, 扶手項曳出之罪, 照律則杖一百、流二千五百里, 而以在赦前, 故流贖、杖宥。 其道監司請勿揀赦前, 而治罪, 此是大變, 請各別治罪何如? 亦請議于大臣。" 傳曰: "此公事, 報政府可也。"
地名: 庇仁 (忠清道, 縣（監）)
年: 1547.0

○憲府啓曰: "高陽郡守韓世珍, 性本驕愎, 陽衒幹能, 陰肆貪欲, 縱恣無忌。 到處皆然, 前爲庇仁縣監時, 交結富啇, 防納各司貢物, 以分其利, 又致窮族于邑, 多般用術, 抑賣其婢, 人皆唾鄙。 而尙不畏戢, 今又恣行殘暴, 侵虐民吏, 至用烙刑, 極爲駭愕。 不可一日在官, 請罷不敍。" 答曰: "如啓。"
地名: 庇仁 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 庇仁 (忠清道, 縣（監）)
年: 1670.0

○獻納李夏、正言朴贄啓曰: "司饔直長任震和差往監漁之所, 致書中官, 駄送魚鮮, 其書誤傳於院中。 辭說卑屈, 有同賤人之於尊貴者然。 其諂結宦寺, 羞辱朝紳之狀, 不可置之。 請削去仕版。 庇仁縣監宋尙周到任以後, 專事貪黷, 取品官女作妾, 請托肆行。 又於境內漁箭, 遣其弟及奴, 公然獵奪, 請罷職。 濱海居民, 漁採爲業, 而沿邊各邑, 侵責漁戶, 或稱斜水, 或定日次, 頻數收奪云。 請令本道, 嚴加禁斷。" 上竝從之, 宋尙周事, 更命詳察。
地名: 庇仁 (忠清道, 縣（監）)
年: 1694.0

○時鞫廳更問韓重爀。 重爀不肯服, 仍曰: "李時棹嘗自謂出入于閔黯、吳始復、李義徵、吳始大、吳尙游、閔章道、福平君㮒、吳尙伯、張萬春家, 察其非常, 傳道於俺及康晩泰、李譚、申處華, 而今反構俺, 且時棹, 嘗往㮒家, 義原君
              爀、吳尙游、尙伯在座, 尙游
              尙伯指爀曰: ‘是吾輩所倚之人耳。’ 仍論仁嬪奉祀事而罷。 俺之所聞於時棹者, 如此矣。" 問時棹以未盡告者。 時棹言: "韓構嘗與韓楷ㆍ任&#x212DB;同坐, 構曰: ‘吾輩方謀大事, 而老少二黨, 各自爲之, 故尙不成。 老黨則金春澤爲其主, 因公主家及崔琥, 與掖庭諸屬而圖之。 少黨則吾輩是也。’ 庶孽李譚, 與諸宦寺締交, 且與崔琥從妹夫中官姜遇周相好, 故使譚圖之。 且有一策, 宋相
              
                【指時烈。】
              之喪, 禹壽臺
              
                【在南門外。】
              會哭人, 殆過數千, 各發其奴五六丁, 可以用之。 且賂遺輦下諸軍, 如陳平之計, 可以濟事。 且東平君
              杭, 乳母之子, 爲掖庭別監, 可以任之。 具鎰已老, 李䎙可爲大將。 又聞重爀之言曰: ‘西人當朝, 廢妃復位, 中宮自當廢也。’ 書札中李彦純所謂京中所置者, 俺固不能記也。" 崔格、時檜、晩泰, 亦不肯服。 鞫廳議曰: "重爀不可不嚴訊, 格固自告而猶有未盡言者。 時檜、晩泰, 俱敢有諱, 請竝施刑。 又拿其所干連諸人, 元次山、譚、彦純楷竝囚。 構ㆍ&#x212DB;ㆍ栻未及拿。" 鞫廳刑訊康晩泰, 杖未準數, 晩泰乃曰: "俺粗解醫方, 與重爀相善, 一日構在庇仁言病, 以書邀至, 則構固無恙。 使俺見任&#x212DB;, 構與&#x212DB;仍言曰: ‘方今國運垂訖, 海島有鄭直人者, 將升陸矣。’ 吾等欲從之, 而不可不豫具軍裝兵器, 以故方與諸同志者, 各出銀貨, 若亦量力以助之, 旣又相與謀曰: ‘見走獐釋執兎, 非計也。’ 遂圖換朝局, 行賄有三岐, 李時檜通于張希載、申栻通于東平君, 李譚通于宦寺輩, 銀是俺以完ㆍ震明等諸人及沈涑ㆍ金萬齡ㆍ具鎰ㆍ李䎙之所出耳。 欲上變告右相戶。 兵兩判書而除之。 重爀嘗曰: ‘密旨下于南相
                【指九萬。】
              及金錫衍。’ 又曰: ‘老黨則欲復廢妃, 少黨則欲移廢妃于別宮。’ 俺固與聞此言耳。" 鞫廳議曰: "是當卽誅之, 而所援之人, 尙不及問, 宜有待也。" 判批曰可。 刑訊崔格ㆍ李時檜一次不服, 將更訊, 始自服, 格言: "聚銀貨謀議, 如晩泰所言。" 時檜言: "果聽重爀指揮, 欲誘張希載, 引入西人然後, 仍復廢妃, 遂納人蔘三斤于希載, 希載不納矣。" 鞫廳以格ㆍ時檜謀廢中宮爲大逆, 將誅之, 其案已成, 而重爀受刑訊三次, 猶不服。 彦純供對, 與時棹言互異, 遂使面質。 時檜言: "俺謫會寧時, 彦純亦以謫行過此地。 言金慶咸等換局之計, 仍出彦純書, 有曰: ‘李令
                【指䎙。】
              竄, 無復可望, 又有妙理宣力等說。’ 彦純不能自諱。" 李譚供對, 與時棹言互異, 又使面質, 時棹曰: "譚與申栻結姻, 是重爀爲之媒也。 晩泰因譚賂遇周, 譚因遇周閒內間言, 有不忍言者。 譚又嘗言, 春澤受密旨矣。" 譚猶抵賴, 且曰: "時棹多聚銀貨衣服奢美, 嘗詆辱將相, 仍畫地以誓曰: ‘正月當有變也。’" 鞫廳議曰: "仍囚時棹, 以待諸人拿至, 請重爀、彦純、譚, 竝加刑訊, 又搜元次山, 爲時棹占卜之辭, 以上欲究之。" 判批未下, 夜二鼓, 上下備忘記曰: "頃日賓廳日次, 是國忌, 而汲汲來會, 意謂若非邊情, 必惹鬧端, 及其入侍也, 右議政閔黯, 果以咸以完事陳達, 而仍請令禁府, 囚禁推覈, 予固允可。 而竊訝黯之獨見以完, 有所酬酢矣。 纔過一日, 禁府堂上, 肆然請對, 張大獄情, 昔之囚推者, 今反爲鞫獄; 昔之定罪者, 今反爲極刑, 一日二日, 使三木囊頭之囚, 充滿金吾, 轉相告引, 輒請面質, 面質纔了, 幾盡請刑, 若此不已, 其所前後援引者, 亦將次第羅織。 然則主家及一邊之人, 其得免於拷掠竄殛之科者, 鮮矣。 其愚弄君父, 魚肉搢紳之狀, 極可痛惋, 參鞫大臣以下, 竝削奪官爵門外黜送, 閔黯及禁府堂上, 竝絶島安置。"
                【於是, 領議政權大運、左議政睦來善、領中樞金德遠、大司憲李鳳徵、承旨裵正微、司諫金兌一、掌令李禎、正
                    〔言〕
                  
                  蔡成胤、沈得元、問事郞閔興道、洪重夏、丁時潤、吳尙文等, 竝削黜。 右議政閔黯、判義禁柳命賢、知義禁李義徵、鄭維岳、同義禁睦林一等, 竝絶島安置。 因供中: "有必殺益平ㆍ靑平ㆍ寅平三公主然後, 南人無事之語。" 故有主家云云之敎。】
              政院將爲覆逆之啓, 草旣具未上, 又下備忘記曰: "備忘記之下本院已久, 而更鼓過半, 傳旨尙不入, 其聚首相議, 必欲營救之狀, 誠極痛駭, 入直承旨及玉堂竝罷職。 今此覆逆之論, 在家承旨三司, 必無不知之理, 一體罷職。"
地名: 庇仁 (忠清道, 縣（監）)
年: 1793.0

○湖西暗行御史李肇源復命, 進書啓, 召見于便殿。 時, 吏曹判書參判缺員, 以徐鼎修爲參判, 幷召備邊司、吏ㆍ兵曹堂上, 登筵稟處。 公州判官李種徽、結城縣監朴尙春、扶餘縣監朴齊家、德山縣監金直休、海美縣監申啓文、庇仁縣監任長源, 俱以不治, 勘罪有差, 新昌縣監鄭文在, 卽其地定配。 以賑粥稀淡也。 上命肇源讀奏別單: "其一, 海美縣兵防船所載船艙一事, 前後邑報, 不啻積累, 終至有大臣筵稟之擧。 臣目見形止, 採探物情, 則所謂船艙, 在於官門十里地, 地雖回抱, 水不渟滀, 運船無路。 故每於春秋, 定式掘浦, 六面之民, 一齊赴役, 裹足齎糧, 爲弊滋甚。 假令有朝令夕發之擧, 將何以曳動? 戎備所關, 事極虛踈。 洪州
              高北面
              沙器所, 在本縣五里許, 水形地勢, 政爲天設之所, 浦戶稠密, 亦便守護之方, 而徒以洪民之不願, 尙致積弊之未祛。 以臣愚見, 高北面有一條大路, 若橫截兩界者然, 若以路上, 依舊屬之洪州, 路下割與本縣, 實爲兩便之道。" 有司堂上鄭民始啓言: "船艙掘浦之弊, 沿路諸邑, 在在皆然, 且高北面, 前旣劃給海美, 旋以洪州民人呼訴, 還付本邑, 到今復議劃給, 徒涉煩屑。 請置之。" 從之。 肇源又讀: "其一, 今番具純事, 雖不關於事目條件, 而事係變異, 輿情胥憤。 以臣所覩聞言之, 具純之家, 前臨大街, 村落甚盛, 初非火賊可入之地, 而旣曰逢賊, 則雖略干穿窬之類, 四隣當知, 奴僕難欺。 名以火賊, 而豈有一村, 晏然無一人覺得者乎? 卽此一事, 初不近理。 金命新與純隣居, 常斥其不孝之罪, 純因此含憾, 必欲謀害, 於是乎粧成逢賊之樣, 做出知世郞凶悖之說, 傳播遠邇, 煽動聽聞。 虛將短小之櫃子, 謂以藏錢見失, 謬指奴背之瘡瘢, 輒稱禦賊中鎗, 遂以此構成命新之罪案, 致有營獄之冤死。 命新旣死, 其妻又殉, 一道無不切齒, 行路擧皆側目。 論其罪犯, 死無足惜。" 肇源因進曰: "此不可不嚴覈勘律。" 上詢問諸臣。 鄭民始等曰: "具純之逢賊虛實, 方自金吾査實, 而今聞御史所奏, 則此事於渠, 猶屬細故。 論斷以不孝二字, 罪已不可一日自容於覆載之間, 而至於知世郞三字絶悖之說, 渠旣做出云, 萬萬驚痛, 毛骨俱竦。 具純卽令王府, 設鞫嚴問爲宜。 雖以繡衣言之, 旣未捉得眞贓, 而直加以二字之目, 已是率爾, 旣聞之後, 關係何如, 則所當卽地出道, 狀請按覈, 而今乃只以傳聞之說, 附諸書啓之末, 極爲寒心。 請罷職。" 敎曰: "見其別單, 渠之家行一句語, 渠亦有人心, 寧有是乎? 聞來不覺駭愕。 御史旣聞之, 則何可不卽出道覈實, 乃以過去說話, 如是揷入於轉語間乎? 雖因年少未經事之致, 豈不念爲人爲鬼之關係乎? 御史事, 誠非矣, 不須更提。 至於知世郞云云, 尤豈可泛聞而來, 泛說於別單乎? 御史罷職事, 依爲之。 以具純言之, 可謂於渠, 無所不有。 到今兵使之就拿, 別無關緊。 以繡啓中今番白做逢賊一款, 許多論列者, 所謂知世郞云云之渠果做出與否, 當盤覈於渠, 而鞫則過矣。 令該府嚴囚, 卽日開坐, 反覆究問, 期於得情。"
地名: 藍浦 (忠清道, 縣（監）)
年: 1457.0

○領議政鄭麟趾等據巡察使朴薑、具致寬啓本議: "諸浦外藩籬, 諸鎭次藩籬也。 大抵欲密不欲踈, 密則有相掎角之勢, 踈則道路遙隔, 不及救援。 且所謂島夷長於水戰, 而短於騎戰, 我國長於騎戰, 而短於水戰。 臣等以爲倭奴慓悍輕死, 善用短兵, 若投隙登岸, 白刃相接, 則我之不捷, 什常八九, 前朝之季可鑑。 雲峯之戰, 不有我太祖之神武, 三道之民幾無孑遺。 所謂甘浦以北, 風浪險惡, 賊船來往勢難者。 臣等以爲前朝之季, 倭賊侵至咸興, 賊勢甚熾, 不有我太祖之神武, 咸吉之民亦無孑遺。 開國以後列聖相承, 廣詢群策, 龍驤駕海, 虎旅屯陸, 然後倭寇寢息, 耕耘竝海, 是雖聖化能服其心, 亦由藩籬牢固, 賊不敢窺覘耳。 今撤甘浦以北船軍, 則江原、咸吉之船軍, 皆當革除, 是自撤其藩籬也而可乎哉? 己亥庇仁之戰, 縣監宋虎生帥兵守城, 賊圍之甚急, 藍浦兵馬使吳益生竪旗于北, 舒川郡事金閏吹角于東, 救兵四至然後賊懼乃退, 是亦邊郡密比之明驗也。 盈德、淸河、延日、機張、鎭海、務安、興德、藍浦等地, 沿海防禦最緊之邑, 城郭館舍已備, 非一二年之經營。 丑山、漆浦、包伊、開雲、海雲、知世、助羅、所可、沙月串、突山、築頭、高巒、大津、唐津等浦, 或以退排或以密比爲可革, 然舟船非匏繫之物, 若有賊變, 或合或離, 出入救援。 況賊來無定處, 且排設已久, 倭賊悉知, 六十年間別無見敗之處。 今不宜無事而更改成規, 然非臣等之所洞見。 乞令曾經諸道觀察使、都節制使、處置使者熟議。 一, 兩界則防禦最緊, 道里遙隔, 軍官率多厭憚不赴, 不得已差遣朝官爲都鎭撫, 其餘軍官亦用京軍士。 若下三道, 則與兩界體勢不同, 今若稱都鎭撫差定, 非惟騶從供億之弊, 必將(寅)
                〔夤〕
              緣僥倖以爲媒進之階, 無益而有害。 又其餘軍官, 皆以下番京軍士帶行, 計日給到, 則人人希望仕到, 爭先趨附。 或以族親, 或以舊知阿私, 帶率軍官, 任意閑遊, 甚者或常在家, 虛錄仕到, 詐僞日滋, 及其番上, 奪人都目, 互爭是非, 訟端蜂起。 不特此也。 侍衛禁兵, 輕與方鎭將帥, 於大體何如? 況今下番軍士, 皆籍名諸翼, 使不得任意出入, 如有邊警, 皆令徵聚應變, 何必口傳然後乃爲緩急之用乎? 臣等以爲姑仍舊, 擇閑散人有武才者率行。 一, 兩界防禦最緊, 欲戍卒之多, 設立充補之法, 而實授甲士者, 亦不番上, 但赴防而已。 我朝侍衛禁兵來自三道者, 不啻什九, 若兵曹不更試, 只以仕到矢數, 相考授職, 則臣等恐猥劣無用之輩, 冒濫得授, 而禁兵終至於不精矣。 一, 本朝昇平日久, 生齒日繁, 土地有限, 居民濱海。 今若刷出安眠串居民, 則彼之棄舊徙新之苦, 姑置勿論, 以六百餘口之人, 將居之何地? 況他道沿海居民, 不得盡皆刷出, 則何獨患於安眠之居民乎? 臣等以爲此地牧場已居半, 南有處置使助兒梁助戰之所, 北有都萬戶及泰安節制使防禦, 海岸又無船泊處, 倭寇亦不得卒入爲寇。 其居民宜令仍舊, 其無松木山麓許民耕種, 其松木茂盛處嚴加禁伐, 毋得作田, 庶幾官民兩便。" 右贊成申叔舟議: "沿邊諸浦猥多, 兵分力弱, 其勢終須革不緊以補緊處。 今巡察使等, 已親審其形勢, 必不太遠。 況雖曰革之, 實移泊他浦耳, 船與軍無損, 而又無遷徙更建之勞矣。 但盈德、興海新鎭之軍, 不宜以水軍充立, 其水軍悉分屬他浦, 更以陸軍充給。 沿邊有城郭縣邑殘弊者, 以內地縣邑割補置鎭。 三道都節制使、處置使, 今已各置首領官、都鎭撫, 但邊將等軍官, 率多無賴之徒, 如吏典去官者, 侵漁軍戶爲弊不貲。 且於防禦無益, 悉依兩界例, 以下番軍士中有武才者率行, 其給則下三道與兩界苦歇不同, 量減仕到, 鎭則都節制使, 浦則處置使, 無時檢擧。 忠淸道沿邊之地, 無造船材木, 但安眠串耳。 今新入之人, 必有舊居之地, 雖刷出無新徒之苦。 依啓本施行。" 啓下兵曹, 兵曹啓: "第一條, 丑山浦、包伊浦、漆浦革罷, 船軍移屬興海鎭事, 則丑山浦船軍等, 皆居寧海府以上諸邑, 與海鎭隔遠, 不可移定, 宜屬寧海鎭。 但防禦最緊水軍, 不可盡屬於鎭。 今革罷包伊浦、開雲浦、海雲浦船軍共一千五百二名內, 富山浦、鹽浦、加乙望浦各四百名, 多大浦二百名、西生浦一百名, 量其所居遠近移屬。 且漆浦雖不可泊大船, 船小則可以泊立, 況今興海雖新置鎭, 無軍以戍, 則漆浦不可遽革, 改作小船, 仍舊防禦, 興海鎭軍, 則用傍近閑良人, 漸次充定。 第二條, 諸道都節制使, 兼差判府事事, 則軍民重事, 不可一人兼掌, 仍舊施行。 第十二條, 都節制使、處置使、都鎭撫差定事, 則以軍官爲都鎭撫, 似爲輕易, 選諳鍊朝官差首領官。 且諸營鎭邊將帶去軍官, 率用典吏去官無賴之徒, 甚爲不可。 請依啓本, 於下番京軍士中, 令擇有武才可用者, 自擧口傳率行, 仕到之數, 半兩界赴防者。 第十五條, 沿邊諸鎭, 試充補甲士事, 則下三道甲士, 乃番上侍衛禁軍, 事體與兩界異, 不可以外方所試便許除職, 仍舊爲可。 若沿邊諸邑幷合作鎭事, 委觀察使審定, 啓聞後擬議施行, 餘如所啓。" 從之。
地名: 藍浦 (忠清道, 縣（監）)
年: 1462.0

○辛巳/司憲府據黃海道觀察使關啓: "李愈昌爲兎山縣監, 置妾私婢元德於境內民家, 亟來往厚贈官物, 又爲助邑浦差使員監收稅糧, 通其浦住私婢芿叱德贈米五石、緜布二匹等物, 事覺自知罪大, 逃隱不現, 請令本鄕忠淸道
              藍浦、妻鄕黃海道
              遂安郡守令根尋掩捕, 幷移文他道搜捕。" 從之。
地名: 藍浦 (忠清道, 縣（監）)
年: 1466.0

○傳旨刑曹曰: "前龍宮縣監宋守殷, 決杖一百, 屬官奴。 前陜川郡守權得經、永川郡守申命之、眞寶縣監李質、玄風縣監孫閏生、昌原府使李壽生、密陽府使禹垓, 決杖一百, 收告身。 江華府使禹繼蕃、金城縣監李仁順、高敞縣監蔡申命、盈德縣令金惶、文義縣令趙崝、礪山郡守趙崇智, 收告身。 山陰縣監鄭成良、漆原縣監崔安智、高靈縣監李永蓁、三嘉縣監文碩漢、平壤判官李壽朋、成川府使李惇仁、江陵府使金仲廉、判官李貴華、原州牧使金克己、判官鄭和、醴泉郡守金祗、藍浦縣監吳子善、永春縣監曺尙謙、鎭川縣監裵止訥、懷仁縣監成繼姓、沃川郡守金映璧、全義縣監崔鎭、林川郡守朴輝、咸安郡守柳訓、豐基郡守禹塲、潭陽府使薛晟、河東縣監尹愼德、靑松府使崔尙柔、咸昌縣監權漢生、咸平縣監成繼曾、陰城縣監金淮、旌善郡守朴繼姓、奉化縣監柳暟、果川縣監尹繼智、前全義縣監金嗣源、樂安郡守尹利、淸州牧使黃守正、判官琴以詠、咸陽郡守盧藎卿、前果川縣監任彭孫、包伊浦萬戶鄭愼之、甘浦萬戶庾善言罷職。"
地名: 藍浦 (忠清道, 縣（監）)
年: 1469.0

○傳旨義禁府: "永屬亂臣康純妻富貴于昆陽, 妾春月于熊川, 弟末生于海南, 孽弟春生于固城, 子碩孫妾玉今于河東, 妾觀音非于泗川, 吳致權母卜之、妹五音粥于茂長, 閔叙妻石非于金海, 孽弟吾乙未于興陽, 朴自河兄自江于河東, 卞自義妻終生于固城, 曺敬治繼母終今、孽兄仲生ㆍ繼生ㆍ末生于長鬐, 李之楨父灼于寧海, 盧守同父祐于昌原, 崔戒之妻敬順于三元, 妾流伊、今音德于昆陽, 張益之妻甫德、妾子亡金ㆍ今音同于固城, 張順之妻陽非、妾龍非于盈德, 蔣西妻仲今、妾介德ㆍ延非于機張, 辛井保妻召史于寧海, 金實父憐先、妻權月、後妻善莊于鎭海, 曺允信父夢暉、文致彬父郁于興陽, 妾訥加伊、性非于光陽。 安置吳致權孽三寸叔加八里、卜仲于茂長, 閔叙妾女壻李玉山、三寸姪信同于昌原, 三寸姪乙同于興海, 朴自河三寸姪義宗于河東, 曺敬治孽三寸叔衆伊于固城, 者乙未、干麿孽三寸姪加沙、弟麻丁、異母弟介同于寧海, 洪亨生兄利生于沃溝, 異母弟利壽于盈德, 三寸姪季孫、哲孫于海南, 李之楨弟之斡、孽兄順生于延日, 姜利敬兄利誠于順天, 盧守同弟守剛、三寸叔禧禎、祉祈于固城, 弟守城于昌原, 辛井保兄鼎保、三寸姪緝ㆍ繡ㆍ樑ㆍ繼ㆍ緖于東萊, 兄益保、孽三寸姪卜只ㆍ同玉于河東, 孽兄存者于寧海, 孽三寸姪巾之ㆍ達亡ㆍ內隱同于梁山, 曺允信兄允屋、三寸叔仲敗ㆍ景明、三寸姪加朴于扶安, 文致彬兄有彬于羅州, 盧敬孫弟信孫于務安, 李鐵柱兄鈴柱、弟石柱于海南, 趙順宗孽三寸叔安守于順天, 趙永達弟永哲于鎭海, 李仲淳弟叔淳于長鬐, 金昌孫弟廣孫于盈德, 崔緩孽三寸叔都致于昆陽爲奴婢。 保授吳致權女子吳非于外祖中和住甲士楊孝順, 閔叙女子仲非于金海定役母石非, 洪亨生孫子方麿赤于安岳住從祖母火者羅友明妻七寶, 崔戒之子三亨、三利于昆陽定役母敬順, 張益之子芿叱同ㆍ萬同于固城定役母甫德, 蔣西子石乙伊于機張定役母仲今, 妾子哲同ㆍ哲山于機張定役母介德, 金實子升孫于鎭海定役母權月, 文致彬妾子亡吾之于光陽定役母性非, 李夏子正守ㆍ木守于賜柳漢婢母萬非, 竝待年永屬奴婢。 保授康純三寸姪金無赤于藍浦住母卜守, 阿只于潭陽住母命斤, 閔叙三寸姪石同于連山住母閔發妻李氏, 孽三寸姪山伊于報恩住母內隱伊, 洪亨生三寸姪虫介于尼山住母丹奉, 玄石ㆍ乙石于尼山住母彭非, 孝石于尼山住母允德, 李之楨孽三寸姪順同于星州住母召史, 姜利敬三寸姪命重于外祖順安縣令金孝振, 竝待年安置。"
地名: 藍浦 (忠清道, 縣（監）)
年: 1475.0

○義禁府啓: "請致鄭臣碩與金用寶面質。" 戶曹啓曰: "臣碩承傳擲奸, 而與罪囚憑問未便。" 命召臣碩于承政院問之, 臣碩啓之: "用寶於居刀船每一艘, 各載米四五碩ㆍ竹皮方席ㆍ皮竹箱子ㆍ大竹草芚等物, 泊於金浦, 輸於高陽妾家, 積在場邊, 此事則聞之於僉知沈膺處。 用寶到藍浦, 憤城門閉, 囚縣令軍官, 縣令怒, 以用寶驛馬四匹, 濫載雜物, 又使二女奴, 着男服仍騎, 欲報觀察使而中止。 此事則聞之於臣子忠良, 故臣竝錄啓之。" 傳曰: "召沈膺問之。"
地名: 藍浦 (忠清道, 縣（監）)
年: 1488.0

○庚子/受常參, 視事。 尙衣院僉正李榮將刑曹啓本啓: "藍浦囚水賊私奴永己殺人罪, 律該斬不待時。" 從之。 漢城府判尹李克增啓曰: "近者生員試, 生員崔世寶濫入場屋, 今在逃, 請窮捕痛懲。 場屋之事, 國家嚴立禁條, 而如此濫入代述, 或他人在外代述投入, 猥濫莫甚。 祖宗朝以十韻詩取進士, 其在甲子年間借述事覺, 遂停十韻進士試, 立詩賦具篇法, 以防借述之弊。 然詩不拘律取之, 故工詩者, 能述二三篇。 若以排律二十韻試之, 則必無借述之弊矣。" 上顧問左右, 僉曰: "排律二十韻, 似乎過當。"
地名: 藍浦 (忠清道, 縣（監）)
年: 1489.0

○生員金可完妾阿强知居東部, 可完以平山敎授之任所, 妾獨居, 爲賊所害, 同舍人皆不知。 至朝覺其死, 視之, 項有劍痕。 初, 妾配先夫生一男, 名曰永山, 夫沒奔可完。 可完嘗爲藍浦訓導, 妾隨之任, 爲其子永山得良家女以還。 永山棄不娶, 淫於隣家之婢, 頗昵愛之。 母以不從己命, 嘗嚴責之, 永山不悅, 託行商不見其母者久矣。 一日母往其家欲見, 永山匿不出, 母突入寢房, 永山狙伏其中。 母責之如初, 永山反唇相詰。 是夜賊來毁北壁不克, 乃從門而入, 衣服家財一無所取, 里人深疑永山焉。 東部聞之以告, 刑曹囚永山鞫之。
地名: 藍浦 (忠清道, 縣（監）)
年: 1500.0

○持平崔瀣啓: "今年南方之民飢困甚矣。 國家以倭賊作耗, 特命敬差官, 率軍官十人往捕。 備邊之道, 當如是也, 然必倭奴作耗旋去, 必不屯住近處。 前此鹿島之變, 遣大臣, 率軍官追捕, 而卒無寸功。 今(今)此之擧, 亦恐無益也。 假使搜捕, 令其道兵使、水使、守令等急追可也, 何必別遣敬差官乎? 且金錫哲前爲藍浦縣監, 瓜期未滿, 而以其有將才, 召爲京職六品, 未幾爲判官, 尋爲僉正。 當時臺諫猶以爲不可, 今又超授堂上爲薺浦僉使可乎, 朝廷豈無可用之人乎? 如其乏人, 而必須陞堂上以遣, 則又豈無職次相當者乎? 近來兵曹差除, 似多過越, 不得無情。 曺克治麤猛人, 前日臺諫已駁其痕咎。 嘗爲平安節度使, 兵曹啓其不可, 成宗特遣之, 果敗而遞。 今當南方有事之時, 以克治爲主帥, 豈能堪任? 金允濟曾爲滿浦僉使, 野人來寇, 而蒼黃失措, 罔知所爲, 眞㤼將也, 其能折衝禦侮耶? 宋汝諧忘哀醮子, 罪犯綱常, 請勿敍。" 不從。 傳曰: "錫哲事, 謂兵曹用情者何事?" 瀣啓: 兵曹判書李季仝家與鍚哲同里閈, 交契至篤。 其兄弟皆因季仝推薦而見用。 錫哲自六品, 未二年陞堂上, 前此所無, 非季仝之力而何?" 傳曰: "凡人安有無隣里者乎? 前日姜景叙指盧思愼, 亦有隣里之言, 此甚無理。"
地名: 藍浦 (忠清道, 縣（監）)
年: 1547.0

○忠淸道
              靑山牛一隻雷震死, 地土陷裂, 深可數尺。 藍浦私奴萬希雷震死。
地名: 藍浦 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 藍浦 (忠清道, 縣（監）)
年: 1610.0

○司諫院請停罷號牌, 以解倒懸。 平丘察訪韓信民、藍浦縣監黃緝、光陽縣監李安直、熙川郡守許廷式、英陵參奉韓俊敏, 幷罷職, 碧潼郡守具德齡, 罷職不敍。 答曰: "依啓。 號牌停罷事, 徐當發落。 是時, 大司諫李爾瞻、獻納趙希逸、正言南以俊·李慶倬
              也其
              等啓曰: "國家亂後, 紀綱不振, 版圖散渙, 兵籍減耗, 號牌之擧, 固是急務。 第念令下以來, 民多不便。 或稍有根着, 安土重遷, 自願屬籍, 姑息爲計。 或本無恒産, 惟懷避役, 撤家破業, 扶老挈幼, 轉輾流離, 繈屬不絶, 遠竄山藪, 深入海島, 如避兵火, 猶恐或後, 怨懟之聲, 盈路徹天, 氣象慘惻, 聞見不祥。 或資
              齎其(文卷)
                〔文券〕
              , 輸其貨賄, 夤緣投托, 願爲臧獲, 坐占良民, 潛匿叛奴, 權勢之家, 實爲淵藪。 或世家末裔, 寒門士族, 甫及成童, 咸隷閑丁容貌疤記, 無異雜類, 貴賤不辨, 名分掃地。 或無知之輩, 奸細之徒, 謀免閑良, 陰圖屬處。 忠義、忠順、生徒、奉足一切歇役, 符同色吏, 隨願行賂, 各有定價。 貪汚守宰, 因時射利, 校籍書名, 至或受布。 大小公簿, 率多虛冒, 奸濫之弊, 職此益甚。 議者謂: ‘此法一設, 叛奴自現。’ 而因其托迹, 假作文記, 眞贗莫辨, 獄訟大起。 議者謂: ‘此法一立, 民無漏籍。’ 而欲逃賦役, 旣失其所, 鼠竄狙伏, 非我赤子, 萑符潢池, 將爲樂土。 議者謂: ‘此法若完, 民心自定, 半途而廢, 只長頑習。’ 而邦本不固, 內外騷然, 刃殺監官, 箭射衙屋, 禁網雖密, 何能糾慝刀鉅? 誠設不可殫誅。 議者謂: ‘移居餘丁, 歲收一疋, 姑免其役, 民必便之。’ 而寄寓他土, 本爲避役, 旣被抄括, 終必潰散。 平安一道, 惟賴入作, 欲渡鴨江, 潛處越邊, 嶺右諸邑, 專仗流民, 散亡相斷
              繼, 閭里空虛, 法行勢難, 比他尤甚。 然則此法之作, 廟堂獻議, 兩司署經, 科條纖悉, 擧措重大, 縱有拘制, 似難中止, 弊端橫生, 瘡痏百孔, 謀之不臧, 怨歸於上。 假曰良法, 豈可强行? 雖曰可行, 何必此時? 一部《周禮》, 三代備典, 施乖其方, 用非其時, 反致壞亂, 貽笑千古。 未知此法果合時宜, 其在先朝, 旋行旋廢, 今日之擧, 豈獨無弊? 且臨御之初, 適丁多事, 陵闕之役, 華使供億, 皆辦於民, 膏血已竭。 勤恤有敎, 聖慮常軫, 宣惠設廳, 弊瘼將去, 此法之故, 人心遽搖, 魚駭鳥散, 國勢岌岌, 孑遺之氓, 若再經亂, 朽索失馭, 固難寧輯。 安撫之行, 適足擾害, 濯熱救焚, 豈容小緩? 況今春節旣回, 民靡定居, 耕作之事, 必至廢輟, 旣失所天, 竝起爲盜。 及其難圖, 反損國威, 因法佐盜, 往牒攸誡, 若後此機, 悔將何及? 伏願聖明斷自宸衷, 亟命停罷, 以解倒懸。 (藍浦縣監黃緝以年少武夫, 不識事體, 凡所擧措, 率多乖戾, 加以政令顚倒, 民受其弊。 平丘察訪韓信民素有悖戾之行, 不容於人久矣。 及授本職, 人皆唾鄙。 光陽縣監李安直用心無狀, 謀陷同僚, 及發臺論, 反辱言官, 物情莫不駭愕。 熙川郡守許廷式前爲守令時, 貪縱無忌, 剝割爲事, 及授本任, 行虐尤甚。 如此之人, 不可一日在官。 英陵參奉韓俊敏, 本以無賴之人, 不合衣冠之列, 而及授齋郞, 人皆駭異, 請竝命罷職。 碧潼郡守具德齡家行悖戾, 不齒人類久矣。 及授本任, 物情莫不駭憤, 請罷職不敍。" 皆從之。)
              答曰: "號牌停罷事, 命議于大臣。"